Id-Deċiżjoni tal-Kummissjoni
tad-9 ta’ Lulju 1998
li timplimenta d-Direttiva tal-Kunsill 89/662/KEE f’dak li jirrigwarda l-informazzjoni dwar il-verifiki veterinarji
(notifikata taħt id-dokument numru C(1998) 1741)
(Test b’relevanza għaż-ŻEE)
(98/470/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 li tikkonċerna l-verifiki veterinarji tal-kummerċ intra-Komunitarju bl-għan tat-twettieq tas-suq intern [1], kif l-aħħar emendata bid-Direttiva 92/118/KEE [2], u partikolarment l-Artikolu 16(3) tagħha,
Billi, sabiex l-informazzjoni bażika dwar il-verifiki veterinarji mwettqa fl-Istati Membri permezz tad-Direttiva 89/662/KEE tista’ tkun eżaminata fil-Kumitat Permanenti Veterinarju, il-Kummissjoni teħtieġ li jkollha disponibbli informazzjoni mħaffa u fiduċjuża;
Billi, sabiex ikun stabbilit resqien razzjonali għar-riżultati tal-verifiki, l-informazzjoni għandha tkun ippreżentata għal kull settur ta’ l-attività koperta bil-leġislazzjoni veterinarja;
Billi, għal raġunijiet prattiċi, informazzjoni bħal din għandha tkun trasmessa lejn il-Kummissjoni fil-forma elettronika;
Billi, sabiex ir-riżultati jistgħu jkunu espressi b’mod ċar, l-informazzjoni meħtieġa għandha tkun trasmessa f’għamla kkonsolidata għal kull settur fi Stat Membru partikolari bħala unità sħiħa mill-awtorità nazzjonali kompetenti;
Billi, sabiex tkun assigurata li s-sistema sħiħa tkun fiduċjuża, akkont għandu jittieħed biss ta’ l-informazzjoni mill-verifiki uffiċjali li jkunu mwettqa mill-awtoritajiet kompetenti fl-Istati Membri;
Billi dispożsizzjoni għandha ssir fl-ewwel istanza għall-informazzjoni dwar il-laħam frisk; billi din id-Deċiżjoni għandha sussegwentament tkun issuplimentata biex tinkludi s-setturi kollha koperti bil-leġislazzjoni veterinarja;
Billi l-miżuri li hemm provvediment dwarhom f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Istati Membri għandhom jibagħtu lill-Kummissjoni l-informazzjoni li hemm provvediment dwarha fl-Artikolu 16(1) tad-Direttiva 89/662/KEE għas-settur ta’ l-attività. Is-setturi ta’ l-attività, li jkunu korrispondenti ma’ dawk li hemm provvediment dwarhom fil-leġislazzjoni veterinarja, għandhom ikunu kif stabbiliti fl-Anness I.
Artikolu 2
Għal kull settur ta’ l-attività, l-informazzjoni għandha tieħu akkont tal-verifiki uffiċjali mwettqa u r-riżultati akkwistati fl-oriġini u fid-destinazzjoni, u għandhom ikunu ppreżentati għal kull Stat Membru għal kull sena kalendarja.
Artikolu 3
1. L-informazzjoni għandha tkun ippreżentata bi qbil mal-mudell xieraq għal kull settur.
2. Il-mudell għas-settur tal-laħam frisk għandu jkun kif stabbilit fl-Anness III.
Artikolu 4
L-informazzjoni għandha tkun mgħoddija lejn il-Kummissjoni fl-għamla elettronika.
Artikolu 5
L-informazzjoni għandha tkun mgħoddija darba kull sena mhux aktar tard mill-1 ta’ Mejju tas-sena segwenti ta’ dik li fiha jkunu twettqu l-verifiki. L-ewwel forniment ta’ l-informazzjoni bħal din, li tirrigwarda l-verifiki fl-1999, għandu jseħħ mhux aktar tard mill-1 ta’ Mejju 2000.
Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fid-9 ta’ Lulju 1998.